KLUBI 700
Noah Stoles oli kõigest 4-aastane,
kui ta kehal tekkis tohutu allergia.
Peagi oli ta nägu nii paistes, et teda ei tundnud äragi.
Milles küll asi?
Arstidel polnud aimugi.
Küll aga teadsid nad üht -
kui nad olukorda kiiresti kontrolli alla ei saa,
on juba liiga hilja.
Noah olukord on olnud mu elu kõige hirmutavamaid asju.
Samas teadsin, et kui kaotan ta, siis Jeesuse kätesse,
mis on turvalisim koht üldse.
Noah'l oli beebina mitmeid kõrvapõletikke ja viirusi,
mis valmistasid ta vanematele üha enam muret.
Ta oli pidevalt haige ja pidevalt kõrvapõletikes,
mispeale me perearst soovitas kontrollida ta immuunsüsteemi.
Nii saime ka teada, et Noah'l on immuundefitsiit,
mistõttu tal ei tekkinud saadud viiruste suhtes immuunsust
ja nii ta muudkui püüdiski kõik viirused ikka ja jälle kinni.
Mäletan, kuidas mu naine tuli aegajalt mu juurde ja küsis:
"Läheb see üldse kunagi paremaks? Muutub see olukord üldse kunagi?"
Suuremaks saades oli Noah'l jätkuvalt tervisega probleeme,
aga arstid ei suutnud leida vastuseid.
Noah oli 4-aastane,
kui ta järjekordne immuuntest näitas, et temaga on kõik korras.
Nii teatasid arstid ta emale, et asi võib olla milleski hullemas.
Mäletan seda päeva, kui arst helistas ja ütles,
et Noah' immuunsüsteem on täiuslik.
Olin alati teadnud, et tegu võib olla kas tema immuunsüsteemis,
mõnes autoimmuunhaiguses, millele pole ravi
või siis vähis.
Nii et, kui arst välistas immuunsüsteemi,
vaatasin Noah'le eelkooli järgi minnes teda mõnda aega aknast
ja püüdsin end koguda,
sest teadsin, et temaga midagi väga halvasti
ja see on hullem, kui olime arvanud.
Teda õhtul magama pannes vaatas ta mulle otsa ja ütles:
"Emme, sa ju tead, et sina ei saa mind tervendada."
Just nii ta ütleski
ja ma vastasin, et tean seda, kuid püüan teda siiski aidata.
Tema aga ütles: "Vaid Jumal saab mu terveks teha."
Ma ei teadnud, mida ta sellega mõtles
ja kartsin pidevalt teda kaotada, sest ma ei teadnud, mis toimub.
Temas olev rahu paranemise osas tekitas minus veel enam hirmu
ja ma teadsin kuidagi, et ta vajab kohest abi.
Jumal tõesti andis mulle oma rahu,
mistõttu hoidsime jätkuvalt oma mõtted ja südamed Jeesusel.
Uskusin siiralt, et Jumal tervendab me poja,
aga samas ütlesin ka naisele,
et enne, kui olukord paraneb, läheb see palju hullemaks.
Ainus asi, mida oskasin teha, oli palvetada
ja samas olla julgustuse allikas.
Noah tuli ühel päeval koolist
ja tal olid tugevad valud nii südames kui terves käes.
Ta rindkerele tekkis mingi lööve, mistõttu jälgisin teda hoolega,
helistades samal ajal ka arstile.
Arst soovitas anda allergia rohtu ja vaadata, mis juhtub
ja kui see ei aita, minna tingimata EMO'sse.
Noah' olukord ei paranenud,
mistõttu ta viidi haigla intensiivraviosakonda.
Kogu lugu väljus kiiresti kontrolli alt
ja see oli tõesti Jumala arm, et tol õhtul haiglasse läksime.
Rindkerel olnud lööve levis üle kogu ta keha
ja isegi ta nägu paistetas üles.
Ühtlasi hakkas ta meeletult oksendama.
Arstid ütlesid, et kui nad ei saa seda kiiresti kontrolli alla,
on suur probleem.
Poleks ma teadnud, et see on mu poeg,
poleks ma teda ära tundnud.
Ma ei sooviks sellist olukorda kellelegi.
Hüüdsin Jumala poole,
öeldes, et tunnen, otsekui põrgu ise oleks mu poja vastu lahti lastud
ja kogesin Püha Vaimu vastamas: "Ma tean seda tunnet,
sest Jumala Poja vastu päästetigi kogu põrgu valla,
kuid Ta võitis siiski."
See tõi kergendustunde.
Teadmine, et mis iganes seisus me ka oleme -
Jeesus oskab sellega samastuda.
Me usume palve väesse ja sellesse, et Jumal kuuleb palveid.
Nii et hüüdes meeleheitlikult Jumala poole
omasin siiski lootust, et Jumal teeb midagi
ja teeb midagi sellist, mida vaid Tema saab teha.
Olime koondanud terve armee inimesi
palvetama koos meiega ja meie eest.
Nii teadsin ka, et inimesed palvetavad koos meiega.
Arst ütles,
et võib rääkida meile kõigest, mis Noah' veres on valesti,
aga ta ei tea, miks.
Nad polnud kunagi varem millegi sellisega kokku puutunud.
Arst ütles, et kui Noah sel hommikul ei söö,
peavad nad panema talle toitmisvooliku.
Kuid just sel hommikul palus Noah ärgates üht kreekerit.
Ja siis veel üht ja veel üht ning korraga ta hakkas jälle sööma.
Nii muutus ta ka iga päevaga tasapisi tugevamaks.
Meil oli terve hulk sõpru ja teisi inimesi, kes palusid ta eest
ja arstid oli hämmingus, mõistmata, mis oli just juhtunud.
Noah oli 5-haiglapäevaks täielikult terve
ja arstid ei osanud seda kuidagi seletada.
Noah' pere aga viitab palveväele, mis tõi kaasa nende poja tervenemise.
Olime ülirõõmsad Noah' ülikiire paranemise üle.
Arst ütles, et ta pole iialgi näinud kedagi
nii kiiresti haigestumas ja nii kiiresti paranemas.
Need 5 päeva haiglas oli pidev võitlus
pidamaks meeles seda, kes Jumal tõeliselt on
ja mitte kahtlema Temas keset tormi.
Olen igapäevaselt hämmingus sellest, mida Jumal Noah'ga tegi.
See on pilt Jeesusest,
sest ma ei oska talle tänaseni kogu juhtunut muudmoodi selgitada.
Keegi ei tea, mis temaga juhtus.
Nii tean vähimagi kahtluseta, et Jumal tervendas ta.
Mina olen Noah.
Tere kõigile!
Ma jäin haigeks ja mu nahk muutus siniseks.
Siis aga olin 5 päeva haiglas, kuniks Jumal tervendas mu.
Olen näinud Noah' elus
Jumala ustavust, varustust ja tervendamist,
mis on õpetanud meile, et Jumalat saab usaldada.
Jah, asjad ei lähe alati nii nagu me tahaksime,
aga Jumal on meiega kõige selle keskel.
Milline võimas õppetund, kas pole?
Vahel tundub, et me kõik jõuame elus punkti,
kus teame, et me ise ei saa midagi teha.
Tundub, et põrgu ründab me lähedasi, meid, me abielu, me rahaasju
ja vaid Jumal saab aidata.
Hea uudis on see, et Jumal on selleks võimeline,
tahab seda teha ja on igati kättesaadav.
Ta teab su nime ja näeb su vajadust,
mistõttu peale äsja nähtud julgustavat Noah' lugu
tahame palvetada ka sinu eest.
Tahame, et su usk saaks kinnitatud Jumala poolt, kes on piisavalt suur,
et tulla toime ükskõik, millega su elus.
Siin üks julgustav tunnistus Dianalt, kel olid kohutavad sümptomid.
Tal diagnoositi sapikivid ja siis ta kuulis Gordonit palumas:
"Kellelgi on sapikividest tingitud meeletud valud,
kuid Jumal kõrvaldab just praegu kogu valu, põletiku ja ka kivid,
nii et saate terveks."
Diana teadis, et see on talle ja hakkas ülistama Jumalat.
Nädal hiljem kinnitas ka ta arst, et sapikivid on kadunud.
Milline ime! - On tõesti.
Terasa kannatas valu oma paremas kannas ja pahkluus,
kuniks kuulis Terryt palumas:
"Kellelgi on probleeme pahkluuga, mis on katsudes valus.
See ei puuduta kogu pahkluud, vaid teie kanda ja selle tagaosa.
Nii on teil ka ebamugav jalatseid kanda.
Kuid Jumal tervendab teid just praegu.
Pange oma käsi selle koha peale ja te kogete soojust.
Terasa uskus sellesse ja sai terveks.
Selles peitubki võti - usu ja sa saad terveks.
Milline imeline lugu see Noah'st oli!
Piibli Noa on üks väheseid inimesi, keda Jumal nimetas õigeks.
Kuidas aga saavutada seda õigsust?
Nõnda nagu Aabrahamgi.
Ta uskus Jumalasse ja see arvati talle õiguseks.
Väike Noah ütles ka oma emale, et vaid Jumal saab teda tervendada.
Ta uskus Jumalat ja kui teed sama, arvatakse see sulle õiguseks.
Nii et kui hakkame nüüd palvetama, tee vaid ühte asja - usu Jumalasse.
Leidmaks aga abi Temasse uskumiseks,
vaata Jeesusele, kes on su usu alustaja ja lõpetaja
ja kes aitab sind su uskmatuses.
Vaata sellele, mida Jeesus tegi ristil.
Mõista, et võid vaadata sinna
ja näha Tema vermeid ning haavu
ning teada, et see kõik on sinu eest ja heaks.
Siis aga vaata veel 3 päeva edasi, mil Ta tõusis surnuist.
Piibel ütleb, et see sama ülestõusmise vägi,
mis on sinus,
tõstis ka Noah' haiglavoodist üles.
See sama vägi on kättesaadav ka sinu jaoks.
Hoia jätkuvalt oma pilk Jeesusel.
Kus Ta praegu on? Ta läks üles taevasse.
Kus Ta praegu on? Otse Isa paremal käel.
Mida Ta teeb? Palvetab sinu eest.
Ära lase kahtlustel ja uskmatusel varjutada neid imelisi fakte.
Vaata Jeesusele - oma usu alustajale ja lõpetajale.
Ära vaata oma sümptomitele ega oma arsti antud diagnoosile.
Ära vaata iseendale
või oma palvete, Piibli lugemise või elu kvaliteedile.
Usu Jumalat ja see arvatakse sulle õiguseks.
Usu Tema Pojasse - sellesse, kelle Tema on läkitanud.
Me palvetame kohe,
kuid siin üks tõotus, mille Jeesus on sulle andnud.
"Kus kaks või kolm on ühel meelel koos,
siis mida iganes nad paluvad, taevane Isa annab neile."
Nii et mina ja Terry oleme sinuga palves ühel meelel
ja mis veel toredam - Jeesus on sinuga samuti ühel meelel.
Las Ta siis puudutada sind ja teha kogu oma töö.
Palugem.
Issand, me toome kõik kannatajad Su ette just praegu
ja eriti veel need, kes on praegu haiglavoodites.
Oleme palves ühel meelel nendega
ja kui nende pereliikmed on nendega,
pangu nad oma käed nende peale kui usuteona.
Oleme ühel meelel ja palume, et puudutaksid nende ihu.
Tõuse üles!
Ei mingit haigust, kannatamist ega hädasid enam!
Ole terve ja terviklik Jeesuse võimsal nimel!
Kellelgi on neerudega probleeme, kuid Jumal tervendab teid
ja taastab normaalse neerude töö.
Ta kõrvaldab kõik kõrvalnähud
ja tervendab te ihu täienisti pealaest jalatallani.
Olge terve ja terviklik Jeesuse nimel!
Kellelgi on väga valus maohaavand
ja nagu Noah' puhul - ükski arstide ravi ega meetod ei aita.
Kuid täna on teie päev ja Jeesus tervendab teid.
See olukord vaid ei parane,
aga see haavand kaob täienisti Jeesuse nimel.
Kellegi suu paremas pooles on vähk.
Jumal on võimeline kõrvaldama selle.
Kõrvaldama selle te luust, kaelast ja igalt poolt, Jeesuse nimel.
Olge terve ja terviklik!
Kellelgi on ajus mingi põletik.
Ma isegi ei tea, mis see täpselt on, aga teil on see põletik
ja mind kuuldes teate täpselt, millest jutt käib.
Jumal tervendab teid sellest just praegu.
Ta taastab kõik ja kõrvaldab kogu põletiku,
nii et see lahkub te ihust just praegu.
Valu kao, Jeesuse nimel.
Lahku just praegu.
Keegi kogeb rohket vaimset segadust.
Te aju on kui udu sees
ja on aegu, kus te ei mäleta teatud asju.
See on hirmuäratav, sest kahtlustate igasugu asju.
Jumal klaarib selle just praegu
ja te saate oma vaimse selguse tagasi.
Kellelgi on eesnärmevähk, mis on levinud edasi vaagnaluusse.
Te isegi ei palu enam ja olete loobunud lootmast.
Jumal aga kõnetab teid just praegu ja ütleb,
et Tal on veel palju asju varuks te jaoks.
Ta puudutab te ihu just praegu ja tervendab ning taastab teid.
Ta kõrvaldab kogu selle vähi,
olles võimeline taaslooma uue luu ja koed.
Saate kogema erakordset imet just praegu.
Võtke see vastu Jeesuse nimel.
Kogen, et keegi pastor kannab midagi väga rasket oma südames.
Üks otsus vajab langetamist
ja te ei tea, kas teha seda või toda, minna või tulla.
Jumala sõna teile on: olge vaikselt Jumala palge ees
ja Tema avab teile ukse, millest sisse astuda
ja te tunnete selle ära.
Issand, me täname Sind.
Me täname Sind.
Sina oled lahendus iga inimese vajadusele.
Sa oled meie Lunastaja ja Päästja
ja me täname Sind kõige eest, mida oled meie heaks teinud.
Me võtame selle vastu Jeesuse nimel.
Aamen ja aamen.
Anna TV7'le teada 44 22 227, kui Jumal on sind puudutanud.
Me usume lakkamatusse, püsivasse palvesse, mis ei anna alla,
nii et kui vajad eestpalvet, helista 44 22 227.
Järgmisena lugu naisest, kelle ema natsid maha lasid
ja kelle isa samuti sõjas hukkus.
Miks see holokaustis ellujääja ei suuda enam nutta?
Saame peagi teada.
Lisaks - "Apokalüptiline nagu maailma lõpp."
Nõnda kirjeldab näitleja Brenda Epperson olukorda
peale metsikut metsatulekahju.
Millist imet aga nägi ta tuhast tõusmas?
Saate taas peagi teada.
Iga lapse sees
on kangelane,
juht,
sõber,
keegi, kes aitab,
kes teeb, mis õige,
kes unistab kellekski saamisest.
Kuid nad vajavad meie abi selles.
Mida küll teha?
Mida küll öelda?
Kuidas küll end tunda?
Siin tulebki appi "Superraamat",
pakkudes moraalseid ja vaimseid tõdesid
läbi olukordade, millega lapsed saavad samastuda.
See õpetab Jumala Sõna lastele, keda armastad.
Liitu "Superraamatu" DVD-klubiga
ja saa osa uusimatest osadest, niipea, kui need ilmuvad.
Lisaks kaks koopiat teistegagi jagamiseks.
Telli "Superraamat" juba täna ja vaata, kuidas imed sünnivad.
Leah on holokaustis ellujääja,
kes on valanud elu jooksul ookeanitäie pisaraid.
Ta oli kõigest 10-aastane, kui natsid tapsid ta vanemad.
Täna elab Leah Iisraelis, kus ta elu pole üldse kerge olnud.
Kuid tänu CBN'i toetajatele on see muutunud palju paremaks.
Leah teab, mida tähendab näljatunne.
Ta on Ukrainast pärit holokaustis ellujääja,
kes mäletab pidevat võitlust toidu pärast natsi getodes.
Mind ja ema sunniti päev otsa natside järelt koristama.
Vahel anti meile tükike leiba, mida jagasin ka 5-aastase vennaga,
kuid meil polnud kunagi piisavalt toitu.
Leah' isa läks vahetult enne natside sissetungi
Punaarmeega rindele,
jättes oma naise hoolitsema üksi kahe lapse eest.
Üks päev hakkasid natsid inimesi kokku koguma,
süüdistades neid kohalike elanike aitamises.
Nad peksid mu ema ja vedasid ta siis minema.
Seejärel aga lasid ta maha koos 250 teise inimesega.
Leah' isa hukkus samuti sõjas,
kuid Leah ise ja ta vend jäid ellu ning kogesid ka vabastamist.
Leah kolis aastaid hiljem Naatsaretti, Iisraeli.
Ta on tänaseks vaesuses elav lesk, keda saadavad mineviku mälestused.
Natsid tapsid nii mu ema kui isa.
Nutsin pidevalt, kuid täna pole selleks enam võimeline.
Iisraeli CBN külastab Leah'd sageli,
viies talle süüa ja veetes koos temaga aega.
Kuuldes, et tal on liikumisega raskusi, kinkisime talle uue rulaatori.
Suur tänu imehea toidu ja võrratu rulaatori eest!
See annab mulle võimaluse käia sagedasti väljas
ja tunda end paremini.
Tänu CBN'i toetajatele
ei pea ei Leah ega teised holokaustis ellujääjad
kogema enam kunagi nälga.
See tähendab meile väga palju, et mäletate meid ja hoolite meist.
Olge õnnistatud!
See soov on teile, kui olete Klubi 700 liige,
sest te olete osa sellest õnnistusest.
Aitame Iisraelis holokaustis ellujääjaid
ja jagame humanitaarabi.
Me õnnistame Iisraeli.
Ühtlasi näevad nad me uudiseid me Jeruusalemma büroost
ja me toodame ka erilisi dokfilme Iisraeli kohta.
Peagi lugu naisest, kelle süda oli ootamatult raske
ja kes koges tohutut tungi palvetada.
Brenda Epperson räägib,
kuidas ta põgenes metsiku tulekahju eest
ja räägib imest, mis tõusis tuhast.
Kanname liiga sageli endaga mineviku taaka.
Tead ju küll, mis tunne see on.
See mõjutab kõike ja kõiki me elus.
See on alati koos meiega,
meid alla surudes ja meilt tõelist rõõmu röövides.
Kuid see pole Jumala tahe, et jääksime kinni oma minevikku.
Sa võid olla vaba kõigest sellest taagast.
Saa teada, kuidas Jumala andestus viib muudetud eludeni
ja uute algusteni.
Võta ühendust Klubi 700'ga.
Möödunud aastal möllasid suured metsatulekahjud
Los Angeleses ja Ventura maakonnas.
Näitleja ja hobustepidaja Brenda Epperson
jäi otse selle möllava tulekahju teele.
Metsikud leegid tungisid ka tema pere maa-alale,
jäädes seejärel lihtsalt pidama.
Hollywoodi näitleja, laulja ja naisteteenistuse kaasasutaja
Brenda Epperson
on järginud Jeesust enamuse oma elust.
Kuid saatus võttis mingi hetk teise pöörde
peagi peale seda, kui nende pere kolis nende California koju.
Mäletan siia kolides õhutust palvetada selle krundi, maja,
hobuste ja iga sentimeetri pärast.
See oli täiuslik kodu nende pere jaoks.
Ilusas asupaigas ja piisava maaga nende hobuste jaoks
Kuid alates päevast, mil nad sinna kolisid,
koges Brenda tohutut survet palvetada.
See kestis 1,5 aastat.
Ärkasin hommikuti, käisin mööda me maad ringi,
seisin mäe otsas ja hüüdsin Jumala poole.
Kuulutasin Jumala armastust ja tõotusi
ning seda, et see maa-ala on turvapaik ja valguse kodu.
Brenda vaid ei palunud,
aga kirjutas ka kirjakohti puidust tükkidele,
laotades need mööda oma maad laiali.
Lõin need puutükid maasse, kuulutades Jumala soosingut,
kuulutades Psalmi 91, Jesaja 54:17 jne.
Mõtlesin, et olen hulluks läinud ja mis toimub?
Kuid ma tundsin sundust kuulutada elu surma üle.
Kuniks ta ärkas ühel hommikul vankumatu raskusega südames.
Küsisin Jumalalt, mis raskus see on, mida tunnen?
Läksin lapsi üles ajama, kui mu ees oli suur suitsupilv...
Teadsin, et midagi on valesti.
Meeletud tulekahjud Californias.
8. november, 2018.
Californiat tabas üks kolmest hävitavast tulekahjust,
mis levis nii Los Angeleses kui Ventura maakonnas,
hävitades enda teel nii elusid kui sadu kodusid.
See neelas terveid naabruskondi.
Panin uudised käima ja kõik need kaotused ning häving
ja inimeste mahapõlenud kodud.
Maapind, mis hõõgus tulest.
Teadsin, et olukord on halb.
Just sel hetkel sai Brenda ka äreva kõne sõbralt,
kelle kodu jäi otse tulejoonele
ja kes vajas turvalist kohta, kuhu viia nii oma pere kui loomad.
Ütlesin mehele, et peame minema sõpradele järgi.
Võtsime oma kaks suurt autot ja ühe treileri.
Muutes oma kodu varjupaigaks, kuhu kõik kenasti sisse seati,
helistati lähedal asuvast piirivalve keskusest,
et evakueerida nende juurde 35 hobust.
Hingasin sügavalt sisse ja ütlesin: "Jumal, see on nüüd käes."
Brenda ei saanud tol ööl und.
Ta nägi, et hobused olid juba nende juurde toodud.
Ja siis mulle jõudis kohale:
"Nad evakueerusid."
Valmistudes ka ise lahkuma,
käisid nad veel tanklas kütust tankimas.
Õues oli pime ja tanklas põles vaid üks tuli.
Tänu Jumalale, et tankla veel üldse lahti oli!
Politsei aga sõitis ringi ja hüüdis ruuporist: "Evakueeruge!"
Maailma lõpp oli kui käes.
Läksime koju tagasi ja ma ütlesin, et peame lahkuma.
Mul oli võimalus kas palvetada või paanitseda;
kas omada usku või tunda hirmu.
Ma otsustasin palve ja usu kasuks,
öeldes: "Jumal, kui ka kaotame kõik,
toon Sulle siiski kogu au ja usaldan Sind."
Pakkides 3 hobust ja nii palju loomi kui võimalik
oma autode peale,
lasid nad kogu ülejäänud maa-ala ja hobused veega üle
ning põgenesid Malibusse.
Kuid nad pidid uuesti evakueeruma,
leides lõpuks turvalise koha ühe oma sõbra juures.
Panime uudised käima
ja me maja ümbritsevad mäed olid leekides.
Palusin teleka kinni panna ja otsustasin usaldada Jumalat.
Paari päeva möödudes otsustati minna oma kodu vaatama.
Nad sõitsid läbi oma naabruskonna.
See oli apokalüptiline kogemus.
Suits ja suitsevad kolded kõikjal.
Hingata ei saanud ja kõik oli nii pime.
Ometi tõusis lootus keset kõike seda hävingut.
Langesin oma põlvedele,
sest tuli oli jõudnud me ukseni...
Vaatasin ümber ja nägin, kui põlenud kõik mäed olid,
kuid seda vaid kuni meie aiani
ja siis peatunud seal.
Ma lihtsalt nutsin ja nutsin, öeldes:
"Issand, ma kasutan seda maad Sinu heaks
ja annan Sulle veelgi enam.
Mida iganes Sa soovid - sinu tahe sündigu!"
Nagu lubatud - Brenda ja ta mees avasid oma kodu kellele iganes,
kes vajas abi,
jagades julgustust tulekahju ohvritele.
Kuid sellega see veel ei piirdunud.
See tulekahju ja tragöödia
on pannud mind mitte enam vaikima oma usust
ja rasketest aegadest.
Aga ka imelistest imedest, mille Jumal on mu ellu toonud.
Jumal tõesti kasutab kõike, mis on mõeldud kurjaks
ja pöörab need heaks ning oma nime auks.
Olles ümbritsetud tulega või millega iganes -
sa tunned, et ei tõuse sealt iial ja sul pole mingit lootust,
kuid Jumal tuleb ja kannab su läbi
ning toob su ka tulest välja.
Seejärel aga muudab kõik
paremaks ja ilusamaks, kui oleksid osanud arvatagi.
See on see, mida me Jumal teeb - toob tuhastki midagi ilusat välja.
Milline erakordne ja imeline lugu!
Laural aga on üks usuteemaline küsimus.
Ta ütleb: "Jeesus ütles Luuka 14:27,
et kes iganes ei võta oma risti ega järgne Talle,
ei saa olla Tema jünger.
Ta viitas seal ristile veel enne, kui oli ise risti löödudki.
Nii oli Ta kindlasti teadlik kõigest eesootavast,
viidates tähendamissõnadeski ohvrile, mille Ta peab tooma.
Kas on veel mingeid piiblisalme,
mis viitavad ristile enne Jeesuse ristilöömist?
Tean, et Luuka evangeelium kirjutati veidi hiljem, kui teised.
Kas Luukas mängib siin veidi ajalooliste faktidega?"
Laura, peaksite võtma välja piiblikonkordantsi
ja uurima seda.
See on suureks abiks,
kui teil on küsimusi mõne kindla salmi või sõna kohta.
Nii saate täpselt teada,
kus veel midagi mitmeid kordi mainitakse.
Matteuse, Markuse ja Luuka evangeeliumites
on rohkelt viiteid ja identseid kirjakohti.
Ka selle salmi kohta, mille Luuka evangeeliumist välja tõite.
Näiteks Matteuse 16:24: "Siis Jeesus ütles oma jüngritele:
Kui keegi tahab käia minu järel,
siis ta salaku oma mina ja võtku oma rist ja järgnegu mulle!"
Markuse 8:34:
"Ja Jeesus kutsus rahvahulga koos oma jüngritega enese juurde
ja ütles neile: Kui keegi tahab käia minu järel,
siis ta salaku oma mina ja võtku oma rist ja järgnegu mulle."
Muide, Luuka 9:23 on ka öeldud: Kui keegi tahab käia minu järel,
siis ta salaku oma mina
ja võtku oma rist päevast päeva enese peale
ja järgnegu mulle."
Johannese 6:54:
"Kes minu liha sööb ning minu verd joob,
sellel on igavene elu ja mina äratan ta üles viimsel päeval."
Siin on juttu leivamurdmisest,
mis siis meenutabki Tema ohvritegu ristil.
Nii et hankige endale piiblikonkordants,
millest on palju abi.
Lõpetuseks aga 2 Tessalooniklastele 3:3:
"Aga ustav on Issand, kes teid kinnitab ja kurja eest hoiab."
Olge õnnistatud ja näeme taas!
Kui vajad rääkida kellegagi, kes hoolib,
helista TV7'sse 44 22 227 või kirjuta palve@tv7.ee
Tõlge: Anne-Ly Raukas